**З А П О В Е Д**



На основание чл.25, ал.4 от Закона за администрацията, във връзка с чл.3 ал. 2, т. 17 от Устройствения правилник на Министерството на земеделието, храните и горите и чл. 3, ал. 1, чл. 19, ал. 1, т. 11 и 15 и чл. 34, т. 9, чл. 38а, т. 6, чл. 63, ал. 1, т. 6, чл. 92, ал. 1 и чл. 100, ал. 1 от Закона за защита при бедствия и чл. 37, ал. 1, буква „б“ от Закона за административните нарушения и наказания с цел предотвратяване на възникването на пожари

**Н А Р Е Ж Д А М:**

1. Земеделските стопани (собственици или ползватели на правно основание), включително наети от тях лица при поддържане на постоянно затревените площи и обработваемите земи в състояние, годно за производство, по смисъла на [чл. 4, параграф 1, буква "в", точка "ii" от Регламент (ЕС) № 1307/2013 на Европейския парламент и на Съвета от 17 декември 2013 година за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г.)](https://web6.ciela.net/Document/LinkToDocumentReference?fromDocumentId=2137183134&dbId=0&refId=27092361), с цел отстраняване на източниците на опасност за причиняване на пожари, да не извършват косене на тревата, машинно почистване (мулчиране), включително и почистването на храсти, през периода от 05 август 2021 г. до 20 август 2021 г. включително.

2. При неспазване на предписанието на лицата по т. 1 да се налагат глоби или имуществени санкции, съгласно чл. 92, ал. 1, във връзка с чл. 34, т. 9 и чл. 38а, т. 6 от Закона за защита при бедствия.

3. Оправомощавам директорите на областните дирекции „Земеделие“ да съставят актовете за установяване на административните нарушения по чл. 34 и 38а от Закона за защита при бедствия.

Контрола по изпълнението на заповедта възлагам на Атанас Добрев – заместник-министър на земеделието, храните и горите.

Настоящата заповед да се доведе до знанието на съответните длъжностни лица за сведение и изпълнение.

